Държавен вестник, бр. 68, 2017 г., стр. 53

БРОЙ  68	
Д Ъ Р Ж А В Е Н  В Е С Т Н И К 	
СТР.  53  
Чл. 89. (1) Най-късно в деня преди насро­
ченото заседание съдебният секретар вписва 
в книгата за открити заседания датата на за­
седанието, номера на делото, състава на съда, 
съдията-докладчик, участващия прокурор и 
съдебния секретар. 
(2) След приключване на съдебното заседа­
ние съдебният секретар отразява в книгата за 
открити заседания резултата от заседанието. 
(3) Резултатът по решените дела се отразява 
в книгата за открити заседания и описната 
книга от съдебен служител.
Чл. 90. Най-късно на следващия ден след 
предаване на решеното дело от съдията- док­
ладчик съдебният служител изготвя и изпра­
ща обявления на страните, за което прави 
отбелязване върху решението.
Чл. 91. Служба „Съдебно деловодство“ следи 
за своевременното връчване на книжата по 
делата и изтичане на сроковете за обжалване.
Чл. 92. (1) Служба „Съдебно деловодство“ 
ежемесечно извършва проверка на делата, 
които не са насрочени, и докладва резултата 
на административния ръководител.
(2) Деловодителите един път на 6 месеца 
преглеждат спрените дела и докладват на съ­
дията-докладчик, който преценява наличието 
на предпоставки за тяхното възобновяване и 
издаване на изпълнителен лист, както и на­
личието на основания за прилагане на чл. 109 
от този правилник.
Чл. 93. (1) Със заповед на административния 
ръководител на съда всяка календарна година 
през януари се извършва инвентаризация на 
делата за предходната година.
(2) По изключение и по преценка на ад­
министративния ръководител може да се 
извърши втора инвентаризация за годината, 
но не по-рано от шест месеца от първата.
(3) По време на инвентаризацията не се 
преустановява предоставянето на справки по 
дела на страни и адвокати и обслужването им.
Чл. 94. (1) Ако някое дело бъде изгубено 
или унищожено преди изтичане на срока за 
пазенето му, със заповед на административния 
ръководител на съда се възстановява. За целта 
се съставя акт от съдебния администратор 
или административния секретар, като се из­
ползват всички книжа, отнасящи се до делото, 
които се намират в съда, в други учреждения 
и у страните, включително документите от 
електронната папка на делото. 
(2) Когато делото е изгубено или унищоже­
но в първата инстанция, преди да е издадено 
решение по него, разпитаните свидетели и 
вещи лица могат да бъдат разпитани отново, 
ако не е възможно да се възстановят съот­
ветните протоколи. 
(3) След като се приключи събирането 
на материалите и се съставят проектите за 
възстановяваните книжа, съдът в открито 
заседание с призоваване на страните се про­
изнася по възстановяването с определение, 
което подлежи на обжалване по съответния 
процесуален ред. 
(4) Когато е изгубено или унищожено дело, 
което е било приложено към друго дело, 
приложеното дело се възстановява от съда, в 
който е било образувано. Възстановяването се 
извършва след изпращане на препис от акта, 
съставен от съответния друг съд, установил 
изгубването или унищожаването. 
(5) По реда на предходните алинеи се 
възстановяват и изгубени или унищожени 
съдебни актове и съдебни книжа, както и 
дела, унищожени след изтичане на сроковете 
по чл. 62, когато с решение на ВКС е уважена 
молба за отмяна на влязло в сила решение и е 
възобновена висящността на производството.
(6) Когато несвършено наказателно дело 
от общ характер не може да се възстанови, 
съдът с определение предлага на органите на 
предварителното производство да проведат 
ново разследване. 
(7) Когато делото не е възстановено поради 
това, че събраните материали са недостатъч­
ни, и бъде заведено отново, не се събират 
повторно държавни такси.
Раздел II
Производство по дела за обжалвани актове
Чл. 95. Получените в служба „Съдебно 
деловодство“ жалби и протести се докладват 
не по-късно от следващия работен ден след 
постъпването им в съда заедно с делото на 
съдията-докладчик.
Чл. 96. (1) Протестът и жалбата се из­
пращат на по-горния съд по разпореждане 
на съдията-докладчик заедно с делото или 
обжалвания акт в тридневен срок след пос­
тъпване на възражението от ответната страна 
или от изтичане на срока за възражение или 
от изтичане на срока за обжалване и протест.
(2) Служба „Съдебно деловодство“ изготвя 
и отразява в описната книга писмата, с които 
делата се изпращат на по-горния съд или се 
връщат на първоинстанционния съд.
Чл. 97. (1) Разгледаните от по-горната 
инстанция дела се връщат в съответните 
съдилища в седемдневен срок от влизане 
в сила на съдебния акт заедно с делото на 
последната инстанция.
(2) Ако осъденият е задържан под стража, 
делото се връща на окръжния (районния) съд, 
чиято присъда е обжалвана или протестира­
на, в тридневен срок от влизане в сила на 
съдебния акт.
(3) По-горната съдебна инстанция веднага 
писмено разпорежда на началника на затвора 
да бъдат освободени задържани подсъдими, 
които са били оправдани, осъдени условно 
или изтърпели наложеното им наказание, ако 
не се задържат на друго основание. Когато 
задържаният присъства в съдебната зала, той